title: A Bizottság (EU) 2019/621 végrehajtási rendelete (2019. április 17.) a vizsgálat tárgyát képező tételek műszaki vizsgálatához szükséges műszaki információkról, az ajánlott vizsgálati módszerek alkalmazásáról, valamint az adatformátumra és a releváns műszaki információkhoz való hozzáférési eljárásokra vonatkozó részletes szabályok megállapításáról (EGT-vonatkozású szöveg.)

text:
                  23.4.2019

                  HU

                  Az Európai Unió Hivatalos Lapja

                  L 108/5

         A BIZOTTSÁG (EU) 2019/621 VÉGREHAJTÁSI RENDELETE
         (2019. április 17.)
         a vizsgálat tárgyát képező tételek műszaki vizsgálatához szükséges műszaki információkról, az ajánlott vizsgálati módszerek alkalmazásáról, valamint az adatformátumra és a releváns műszaki információkhoz való hozzáférési eljárásokra vonatkozó részletes szabályok megállapításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a gépjárművek és pótkocsijaik időszakos műszaki vizsgálatáról és a 2009/40/EK irányelv (1) hatályon kívül helyezéséről szóló 2014. április 3-i 2014/45/EU európai parlamenti és a tanácsi irányelvre és különösen annak 4. cikke (3) bekezdésére,
         mivel:

                     (1)

                     A 2014/45/EU irányelvvel összhangban a gépjárművek és pótkocsijaik időszakos műszaki vizsgálatának megkönnyítése érdekében a Bizottságnak végrehajtási jogi aktusokat kell elfogadnia, amelyekben meghatározza a tételek vizsgálatához és az ajánlott vizsgálati módszerek alkalmazásához szükséges műszaki információkat.

                     (2)

                     A 2014/45/EU irányelv I. melléklete meghatározza a minimálisan vizsgálandó tételeket, az alkalmazandó minimumkövetelményeket és az ajánlott vizsgálati módszereket.

                     (3)

                     A gépjárművek és pótkocsijaik időszakos műszaki vizsgálatának megkönnyítése érdekében a Bizottságnak részletes szabályokat kell meghatároznia a releváns műszaki információkhoz való hozzáféréssel kapcsolatos adatformátumra és eljárásokra vonatkozóan.

                     (4)

                     A tagállamok mentesíthetik a műszaki vizsgálat követelménye alól a 125 cm3-nél nagyobb lökettérfogatú, L3e, L4e, L5e és L7e kategóriájú járműveket, amennyiben alternatív közlekedésbiztonsági intézkedéseket léptettek életbe. Az ilyen járművek műszaki vizsgálata bevezetésének és harmonizálásának megkönnyítése érdekében azonban egy sor információt meg kell határozni útmutatás gyanánt.

                     (5)

                     Az e rendeletben meghatározott kötelezettségek és követelmények nem sértik a 715/2007/EK (2), valamint az 595/2009/EK európai parlamenti és tanácsi rendeletben (3) meghatározott kötelezettségeket és követelményeket.

                     (6)

                     A gyártó részére elegendő időt kell biztosítani a műszaki információknak a vizsgálóállomások és az érintett illetékes hatóságok számára történő rendelkezésre bocsátásához szükséges online megoldások bevezetésére.

                     (7)

                     Az e rendeletben előírt intézkedések a 2014/45/EU irányelv 19. cikkének (1) bekezdése által létrehozott bizottság véleményével összhangban kerülnek elfogadásra,

               ELFOGADTA EZT A RENDELETET:

            1. cikk
            Tárgy

               (1)   E rendelet a gépjárművek és pótkocsijaik időszakos műszaki vizsgálatára vonatkozóan meghatározza a következőket:

                           a)

                           a fékberendezésre, a kormányberendezésre, a kilátási viszonyokra, a világításra, a fényvisszaverőkre, az elektromos berendezésekre, a tengelyekre, a kerekekre, a gumiabroncsokra, a felfüggesztésre, az alvázra, az alvázra erősített részekre, az egyéb berendezésekre és a környezetterhelésre vonatkozó, a megvizsgálandó tételek műszaki vizsgálatához szükséges, valamint az ajánlott vizsgálati módszerek alkalmazására vonatkozó műszaki információkat, a 2014/45/EU irányelv I. mellékletének 3. pontjával összhangban, valamint

                           b)

                           a releváns műszaki információkhoz való hozzáféréssel kapcsolatos adatformátumra és eljárásokra vonatkozó részletes szabályokat.

            2. cikk
            Hatály
            E rendeletet a 2014/45/EU irányelv 2. cikkének (1) bekezdése értelmében a műszaki vizsgálat hatálya alá tartozó azon járművekre kell alkalmazni, amelyeket 2018. május 20-tól kezdődően vettek először nyilvántartásba vagy helyeztek először forgalomba valamely tagállamban.

            3. cikk
            Fogalommeghatározások
            E rendelet alkalmazásában a következő fogalommeghatározásokat kell alkalmazni:
            1.   „gyártó”: a 167/2013/EU (4) és a 168/2013/EU európai parlamenti és tanácsi rendeletben (5) és a 2007/46/EK (6) európai parlamenti és tanácsi irányelvben meghatározott bármely természetes vagy jogi személy;
            2.   „a gyártó képviselője”: a 167/2013/EU és a 168/2013/EU rendeletben és a 2007/46/EK irányelvben meghatározott bármely természetes vagy jogi személy;
            3.   „géppel olvasható”: közvetlen számítógépes felhasználásra alkalmas;
            4.   „javítási és karbantartási információk”: a 167/2013/EU és a 168/2013/EU rendeletben és a 2007/46/EK irányelvben meghatározott információk;
            5.   „nyilvántartásba vétel”: egy járműnek a közúti közlekedésben való részvétel céljára történő forgalomba helyezésének hatósági engedélyezése az 1999/37/EK tanácsi irányelv (7) 2. cikke b) pontjában meghatározottak szerint.

            4. cikk
            A gépjárműre vonatkozó műszaki információk
            A műszaki vizsgálat elvégzéséhez szükséges műszaki információkat e rendelet melléklete tartalmazza.

            5. cikk
            A gépjárműre vonatkozó műszaki információkhoz való hozzáférést biztosító eljárások

               (1)   A járművekre vonatkozó, e rendelet mellékletében meghatározott műszaki információkat megkülönböztetésmentes, könnyen hozzáférhető, korlátlan, időben történő és következetes módon kell a vizsgálóállomások és az érintett illetékes hatóságok számára elérhetővé tenni.

               (2)   A műszaki információkat legkésőbb a jármű nyilvántartásba vételét vagy forgalomba helyezését követő hat hónapon belül kell elérhetővé tenni. A 2018. május 20. és 2019. november 20. között nyilvántartásba vett vagy forgalomba helyezett járművek esetében azonban ezt az információt 2020. május 20-án kell elérhetővé tenni.

               (3)   A (2) bekezdéstől eltérve, a 2014/45/EU irányelv 5. cikke (4) bekezdésének első, második és ötödik francia bekezdésében meghatározott esetekben a gyártó kérésre késedelem nélkül a vizsgálóállomások és az érintett illetékes hatóság rendelkezésére bocsátja a műszaki információkat.

               (4)   A gyártó az (1) bekezdésben említett műszaki információk későbbi módosításait és kiegészítéseit a járműjavítási és -karbantartási információk módosításainak és kiegészítéseinek hozzáférhetővé tételével egyidejűleg bocsátja a műszaki vizsgálóállomások és az érintett illetékes hatóságok rendelkezésére.

               (5)   A műszaki információkat a műszaki vizsgálóállomás tagállamának hivatalos nyelvén vagy hivatalos nyelvein, vagy az érintett tagállam illetékes hatósága által elfogadott bármely más nyelven kell rendelkezésre bocsátani.

               (6)   A gyártók kijelölnek egy kapcsolattartó pontot, amelynek feladata a jármű műszaki információihoz való hozzáférés biztosítása. A kapcsolattartó pont elérhetőségét a gyártó honlapján közzé kell tenni. A kapcsolattartó pont lehet a gyártó képviselője is.

               (7)   Annak biztosítása érdekében, hogy a műszaki információkhoz való hozzáférést kérő vizsgálóállomás a 2014/45/EU irányelv 12. cikkének (1) bekezdésével összhangban engedéllyel rendelkezzen, a tagállamok vagy illetékes hatóságaik adott esetben segítséget nyújtanak a gyártónak.

            6. cikk
            Adatformátum

               (1)   A gyártó a műszaki információkat a jármű jármű-azonosító száma alapján, nyílt és strukturált adatformátumban bocsátja rendelkezésre:

                           a)

                           az illetékes hatóságok számára kérésre, offline használható, géppel olvasható adatfájlok gyűjteménye formájában, és

                           b)

                           a vizsgálóállomások és az illetékes hatóságok számára online megoldás alkalmazásával. Online megoldás alkalmazása esetén azokat a műszaki információkat, amelyeket a gyártónak a javítási és karbantartási információk részeként egyidejűleg meg kell adnia egy weboldalon, ugyanazon adatformátumban kell rendelkezésre bocsátani. A járműre vonatkozó egyéb műszaki információkat a hasonló információkhoz használt adatformátumban kell rendelkezésre bocsátani.

               (2)   A gyártó eltérhet az (1) bekezdésben meghatározott követelményektől a 167/2013/EU rendelet, a 168/2013/EU és a 2007/46/EK irányelv szerinti egyedi, nemzeti vagy kis sorozatban gyártott járművek típusengedélyével rendelkező járművek esetében, vagy ha a gyártónak nem kell megfelelnie a 715/2007/EK, a 167/2013/EU vagy a 168/2013/EU rendeletnek. Az információt azonban könnyen hozzáférhető és következetes módon kell rendelkezésre bocsátani, hogy azokat észszerű erőfeszítéssel fel lehessen dolgozni.

               (3)   A 167/2013/EU és a 168/2013/EU rendelet és a 2007/46/EK irányelv szerinti lépésenkénti, vegyes vagy többlépcsős típusjóváhagyást kapó járművek esetében az adott gyártási lépcsőért felelős gyártó felelőssége, hogy a végső gyártóval közölje a jármű adott rendszerére, alkatrészére vagy önálló műszaki egységére vonatkozó műszaki adatokat. A végső gyártó felelős azért, hogy a kész járműre vonatkozó műszaki információkat az illetékes hatóságok és vizsgálóállomások rendelkezésére bocsássa.

               (4)   A (3) bekezdés nem alkalmazandó a 167/2013/EU, a 168/2013/EU rendelet és a 2007/46/EK irányelv szerinti egyedi, nemzeti vagy kis sorozatban gyártott járművek típusengedélyét kapó járművekre.

            7. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a határozatot 2020. május 20-tól kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 17-én.

                  a Bizottság részéről

                  az elnök

               Jean-Claude JUNCKER

            (1)  HL L 127., 2014.4.29., 51. o.

            (2)  Az Európai Parlament és a Tanács 715/2007/EK rendelete (2007. június 20.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről (HL L 171., 2007.6.29., 1. o.).

            (3)  Az Európai Parlament és a Tanács 595/2009/EK rendelete (2009. június 18.) a nehéz tehergépjárművek kibocsátásai (Euro VI) tekintetében a gépjárművek és motorok típusjóváhagyásáról, a járművek javítására és karbantartására vonatkozó információkhoz való hozzáférésről, a 715/2007/EK rendelet és a 2007/46/EK irányelv módosításáról, valamint a 80/1269/EGK, a 2005/55/EK és a 2005/78/EK irányelv hatályon kívül helyezéséről (HL L 188., 2009.7.18., 1. o.).

            (4)  Az Európai Parlament és a Tanács 167/2013/EU rendelete (2013. február 5.) a mezőgazdasági és erdészeti járművek jóváhagyásáról és piacfelügyeletéről (HL L 60., 2013.3.2., 1. o.).

            (5)  Az Európai Parlament és a Tanács 168/2013/EU rendelete (2013. január 15.) a két- vagy háromkerekű járművek, valamint a négykerekű motorkerékpárok jóváhagyásáról és piacfelügyeletéről (HL L 60., 2013.3.2., 52. o.).

            (6)  Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).

            (7)  A Tanács 1999/37/EK irányelve (1999. április 29.) a járművek nyilvántartásba vételéhez kapcsolódó okmányokról (HL L 138., 1999.6.1., 57. o.).

            MELLÉKLET
            1.   ÁLTALÁNOS RENDELKEZÉSEK

                        I.

                        E melléklet alkalmazásában „az elektronikus járműinterfész használatára vonatkozó utasítások”: az alapvető diagnosztikai információk és a beszerelés vizsgálatára vonatkozó információk, különösen:

                                    I.1.

                                    Az elektronikus járműinterfész elhelyezkedésének és hozzáférhetőségének járműspecifikus leírása.

                                    I.2.

                                    Az arra vonatkozó információ, hogy az adott rendszer támogatja-e a diagnosztikai célú interakciót (Igen/Nem). Ha igen:

                                                I.2.1.

                                                A busztípusok és protokollok járműspecifikus meghatározása

                                                I.2.2.

                                                Az ellenőrzött rendszer/funkciók kommunikációs paramétereinek járműspecifikus meghatározása

                                    I.3.

                                    Az eredetileg installált rendszerre vonatkozó járműspecifikus információk

                        II.

                        Az L kategóriájú járművekre és a 2014/45/EU irányelv hatályán kívül eső járművekre vonatkozó műszaki információk iránymutatásul szolgálnak.

                  2.   INFORMÁCIÓK A VIZSGÁKHOZ

                        Tétel

                        Módszer

                        Szükséges információk

                        Az a kategória, amely tekintetében az információ szükséges

                        < 3,5 t

                        > 3,5 t

                        O

                        L

                        T

                                    1.

                                    FÉKBERENDEZÉS

                                    1.1.

                                    Műszaki állapot és üzemképesség

                                    1.1.1.

                                    Üzemi fékpedál/fékkar tengelye

                        Az alkatrészek szemrevételezése a fékrendszer működése közben.
                        Megjegyzés: Fékrásegítővel ellátott jármű esetében a vizsgálatot leállított motorral kell elvégezni.

                                    1.1.2.

                                    A pedál/kar állapota és a fékműködtető berendezés útja

                        Az alkatrészek szemrevételezése a fékrendszer működése közben.
                        Megjegyzés: Fékrásegítővel ellátott jármű esetében a vizsgálatot leállított motorral kell elvégezni.

                                    1.1.3.

                                    Vákuumszivattyú vagy kompresszor és tartályok

                        Az alkatrészek szemrevételezése normális üzemi nyomáson. A vákuum vagy a légnyomás biztonságos üzemi értékének eléréséhez szükséges idő, valamint a figyelmeztető berendezés, a többkörös védőszelep és a nyomáscsökkentő szelep működésének ellenőrzése.

                        Nyomás/max. lekapcsolási nyomás – min. bekapcsolási nyomás [bar]

                           Lásd: ENSZ R13, 5.1.4.5.2.

                        X

                        A többkörös védőszelep statikus zárónyomása [bar]

                           Lásd: ENSZ R13, 5.1.4.5.2.

                        X

                        X

                                    1.1.4.

                                    Alacsony nyomásra figyelmeztető manométer vagy jelzés

                        Funkcionális ellenőrzés.

                                    1.1.5.

                                    Kézi működtetésű fékvezérlő szelep

                        Az alkatrészek szemrevételezése a fékrendszer működése közben.

                                    1.1.6.

                                    Rögzítőfék-kezelőszerv, rögzítőfékkar, rögzítőfék-reteszelő kilincsmű, elektromos rögzítőfék

                        Az alkatrészek szemrevételezése a fékrendszer működése közben.

                        Az elektromos rögzitőfékre vonatkozó általános leírás

                        X

                        X

                        X

                                    1.1.7.

                                    Fékszelepek (lábszelepek, tehermentesítők, vezérlőszelepek)

                        Az alkatrészek szemrevételezése a fékrendszer működése közben.

                                    1.1.8.

                                    Csatlakozófejek a pótkocsifékekhez (elektromos és pneumatikus)

                        A fékrendszerhez tartozó, a vontatójármű és a pótkocsi közötti csatlakozás szétkapcsolása, majd újbóli összekapcsolása.

                                    1.1.9.

                                    Energiatároló sűrítettlevegő-tartálya

                        Szemrevételezés.

                                    1.1.10.

                                    Fékrásegítő egység, főfékhenger (hidraulikus fékberendezésben)

                        Az alkatrészek szemrevételezése a fékrendszer működése közben, amennyiben lehetséges.

                                    1.1.11.

                                    Merev fékcsövek

                        Az alkatrészek szemrevételezése a fékrendszer működése közben, amennyiben lehetséges.

                                    1.1.12.

                                    Féktömlők

                        Az alkatrészek szemrevételezése a fékrendszer működése közben, amennyiben lehetséges.

                                    1.1.13.

                                    Dob- és tárcsafékbetétek

                        Szemrevételezés.

                        A kopás mértékének és határértékének meghatározási módszere

                           Lásd: ENSZ R13, 5.2.1.11.2 és 5.2.2.8.2.

                        X

                        X

                        X

                        X

                                    1.1.14.

                                    Fékdobok, féktárcsák

                        Szemrevételezés.

                        A kopás és a megengedett kopás mértékének meghatározási módszere

                           Lásd: ENSZ R13, 5.2.1.11.2 és 5.2.2.8.2.

                        X

                        X

                        X

                                    1.1.15.

                                    Fékbowdenhuzalok, fékvonórudak, fékkarok, fékrudazatok

                        Az alkatrészek szemrevételezése a fékrendszer működése közben, amennyiben lehetséges.

                                    1.1.16.

                                    Fékműködtető készülék (rugóerő-tárolós fék, hidraulikus fékhenger is)

                        Az alkatrészek szemrevételezése a fékrendszer működése közben, amennyiben lehetséges.

                        Fékhenger típusa üzemi/rögzítő
                        Legnagyobb löket [mm]
                        A kar hossza [mm]

                           Lásd: ENSZ R13, 5.1.4.5.2.

                        X

                        X

                                    1.1.17.

                                    Fékerő-szabályozó szelep

                        Az alkatrészek szemrevételezése a fékrendszer működése közben, amennyiben lehetséges.

                        Bemeneti nyomás [bar]

                        X

                        X

                        A legnagyobb tengelyterhelés x% -ára vonatkozó kimeneti nyomás [bar]

                           ENSZ R13, 10 melléklet 7.4. + 5. ábra

                        X

                        X

                                    1.1.18.

                                    Fékpofahézag-állítók és -jelzők

                        Szemrevételezés.

                        Legnagyobb löket [mm]

                           Lásd: ENSZ R13, 5.1.4.5.2.

                        X

                        X

                        működési elv [automatikus/manuális beállítás]

                        X

                        X

                                    1.1.19.

                                    Tartósfék-rendszer (ha be van szerelve vagy kötelező)

                        Szemrevételezés.

                                    1.1.20.

                                    Pótkocsifékek automatikus működése

                        A vontatójármű és a pótkocsi közötti fékcsatlakozás szétkapcsolása.

                                    1.1.21.

                                    Teljes fékrendszer

                        Szemrevételezés

                                    1.1.22.

                                    Vizsgáló csatlakozók (ha be vannak szerelve vagy kötelezők)

                        Szemrevételezés

                        A vizsgáló csatlakozók helye és azonosítása

                           Lásd: ENSZ R13, 5.1.4.2.

                        X

                        X

                        A vizsgáló csatlakozók helye és azonosítása
                        Lásd: 2015/68. I. melléklet, 2.1.8.1.

                        X

                                    1.1.23.

                                    Ráfutófék

                        Szemrevételezéssel és működtetéssel történő ellenőrzés.

                                    1.2.

                                    Az üzemi fék működési jellemzői és hatásossága

                                    1.2.1.

                                    Teljesítmény

                        Fékpadon vagy ennek hiányában közúton végzett vizsgálat során fokozatosan történő fékezés a maximális fékerő eléréséig.

                        A fékpadon végzett járművizsgálatra vonatkozó különleges követelmények (vizsgálati üzemmód)

                        X

                        X

                        X

                        X

                        X

                                    1.2.2.

                                    Hatásosság

                        Fékpadon vagy, amennyiben ez műszaki okokból nem megoldható, közúton, adatrögzítős lassulásmérővel végzett vizsgálat a megengedett maximális tömegre vonatkoztatott vagy nyerges pótkocsi esetében a megengedett tengelyterhelések összegére vonatkoztatott lefékezési arány megállapítására.
                        A 3,5 tonnát meghaladó megengedett maximális tömegű jármű vagy pótkocsi vizsgálata az ISO 21069 szabvány vagy más, ezzel egyenértékű módszer szerint végzendő.
                        A közúti vizsgálat száraz viszonyok között, sima, egyenes úton történik.

                        A maximális terhelésre vonatkozó tervezési rendszernyomás [bar]

                           Lásd: ENSZ R13, 5.1.4.5.2.

                        X

                        X

                        Referencia-fékerő [kN] a bemeneti nyomásnál [bar], 1. tengely

                        X

                        X

                        Referencia-fékerő [kN] a bemeneti nyomásnál [bar], 2. tengely

                        X

                        X

                        Referencia-fékerő [kN] a bemeneti nyomásnál [bar], 3. tengely

                        X

                        X

                        Referencia-fékerő [kN] a bemeneti nyomásnál [bar], 4. tengely

                           Lásd: ENSZ R13, 5.1.4.6.2.

                        X

                        X

                        Méretezési nyomás minden egyes tengely esetében

                        X

                        X

                                    1.3.

                                    Biztonsági fék működési jellemzői és hatásossága (ha külön rendszer biztosítja)

                                    1.3.1.

                                    Teljesítmény

                        Amennyiben a biztonsági fékrendszer elkülönül az üzemi fékrendszertől, az 1.2.1. pontban ismertetett módszer szerint kell eljárni.

                        A rendszer általános leírása, beleértve az áramköröket (a biztonsági fék egyértelmű meghatározása)

                        X

                        X

                        X

                                    1.3.2.

                                    Hatásosság

                        Amennyiben a biztonsági fékrendszer elkülönül az üzemi fékrendszertől, az 1.2.2. pontban ismertetett módszer szerint kell eljárni.

                                    1.4.

                                    A rögzítőfék működési jellemzői és hatásossága

                                    1.4.1.

                                    Teljesítmény

                        A fék működtetése fékpadon.

                        A rendszer általános leírása, beleértve az ajánlott vizsgálati eljárást, ha a dinamikus vizsgálat (fékpadon vagy közúton) nem lehetséges

                        X

                        X

                        X

                                    1.4.2.

                                    Hatásosság

                        Vizsgálat fékpadon. Ha ez nem lehetséges, akkor közúton, kijelzővel vagy adatrögzítővel ellátott lassulásmérő segítségével vagy a jármű ismert lejtőszögre helyezésével történik.

                                    1.5.

                                    A tartósfék-rendszer működési jellemzői

                        Szemrevételezés és – amennyiben lehetséges – a rendszer üzemképességének ellenőrzése.

                        Általános leírás

                        X

                                    1.6.

                                    Blokkolásgátló fékrendszer (ABS)

                        Szemrevételezés és a figyelmeztető berendezés ellenőrzése és/vagy elektronikus járműinterfész alkalmazása.

                        Az elektronikus járműinterfész használatára vonatkozó utasítások

                        X

                        X

                        X

                        X

                        X

                                    1.7.

                                    Elektronikusan vezérelt fékrendszer (EBS)

                        Szemrevételezés és a figyelmeztető berendezés ellenőrzése és/vagy elektronikus járműinterfész alkalmazása.

                        Az elektronikus járműinterfész használatára vonatkozó utasítások

                        X

                        X

                        X

                        X

                                    1.8.

                                    Fékfolyadék

                        Szemrevételezés

                                    2.

                                    KORMÁNYBERENDEZÉS

                                    2.1.

                                    Műszaki állapot

                                    2.1.1.

                                    A kormánymű állapota

                        A járművet akna fölé vagy emelőre helyezve, a kerekeket a földtől elemelve vagy próbapadon tartva, a kormánykereket ütközésig el kell forgatni jobbra és balra. A kormánymű működésének szemrevételezéssel történő ellenőrzése.

                                    2.1.2.

                                    Kormányműház

                        A járművet akna fölé vagy emelőre helyezve, a kerekeket a földön tartva (súlyuk a földre nehezedik) a kormánykereket el kell forgatni jobbra és balra, vagy az erre a célra kialakított futómű-mozgató padot kell használni. Kormányműház szemrevételezéssel történő ellenőrzése.

                                    2.1.3.

                                    A kormányrudazat állapota

                        A járművet akna fölé vagy emelőre helyezve, a kerekeket a földön tartva, a kormánykereket erőteljesen el kell rántani jobbra és balra, vagy az erre a célra kialakított futómű-mozgató padot kell használni. A kormányrendszer alkatrészeinek szemrevételezéssel történő ellenőrzése elhasználtság, törés és biztonságosság tekintetében.

                                    2.1.4.

                                    A kormányrudazat működése

                        A járművet akna fölé vagy emelőre helyezve, a kerekeket a földön tartva, a kormánykereket erőteljesen el kell rántani jobbra és balra, vagy az erre a célra kialakított futómű-mozgató padot kell használni. A kormányrendszer alkatrészeinek szemrevételezéssel történő ellenőrzése elhasználtság, törés és biztonságosság tekintetében.

                                    2.1.5.

                                    Kormányrásegítő rendszer

                        A kormányrendszer ellenőrzése: szivárgás és a hidraulikafolyadék-tartály szintje (amennyiben látható). A kormányrásegítő rendszer működésének ellenőrzése, földön álló kerekekkel és járó motor mellett.

                                    2.2.

                                    Kormánykerék, kormányoszlop és kormány

                                    2.2.1.

                                    Kormánykerék/kormány állapota

                        A járművet akna fölé vagy emelőre helyezve (a jármű súlya a földre nehezedik) a kormánykereket a kormányoszloppal párhuzamosan húzni és tolni kell, illetve a kormánykereket/kormányt a kormányoszlopra/villákra merőlegesen különböző irányokba tolni kell. A holtjáték, valamint a rugalmas csatlakozófejek vagy kardáncsuklós csatlakozások szemrevételezéssel történő ellenőrzése.

                                    2.2.2.

                                    Kormányoszlop/kengyelek és villák és kormánylengés-csillapító

                        A járművet akna fölé vagy emelőre helyezve (a jármű súlya a földre nehezedik) a kormánykereket a kormányoszloppal párhuzamosan húzni és tolni kell, illetve a kormánykereket/kormányt a kormányoszlopra/villákra merőlegesen különböző irányokba tolni kell. A holtjáték, valamint a rugalmas csatlakozófejek vagy kardáncsuklós csatlakozások szemrevételezéssel történő ellenőrzése.

                        Kormánylengés-csillapító be van szerelve (IGEN/NEM)

                        X

                                    2.3.

                                    Kormányholtjáték

                        A járművet akna fölé vagy emelőre helyezve (a jármű súlya a kerekekre nehezedik), lehetőség szerint járó motor mellett (kormányrásegítő rendszer), a kerekeket egyenes irányba állítva, a kormánykereket könnyedén el kell forgatni jobbra és balra, amennyire lehetséges, a kerekek megmozdítása nélkül. A holtjáték szemrevételezéssel történő ellenőrzése.

                                    2.4.

                                    Futómű-beállítás (X)2

                        Megfelelő berendezéssel a kormányzott kerekek beállításának ellenőrzése.

                                    2.5.

                                    A pótkocsi forgózsámolyos tengelykormányzása

                        Szemrevételezéssel történő ellenőrzés vagy erre a célra kialakított futómű-mozgató pad használata

                                    2.6.

                                    Elektronikus kormányrásegítő (EPS)

                        Szemrevételezés és a kormánykerék, valamint a kerekek elfordulási szöge kiegyenlítettségének ellenőrzése járó és álló motor mellett, és/vagy az elektronikus jármű-interfész használatával

                        Az elektronikus járműinterfész használatára vonatkozó utasítások

                        X

                        X

                                    3.

                                    KILÁTÁSI VISZONYOK

                                    3.1.

                                    Látómező

                        Szemrevételezéssel történő ellenőrzés a vezetőülésből.

                                    3.2.

                                    Az üveg állapota

                        Szemrevételezés.

                                    3.3.

                                    Visszapillantó tükrök és eszközök

                        Szemrevételezés.

                                    3.4.

                                    Szélvédőtörlők

                        Szemrevételezéssel és működtetéssel történő ellenőrzés.

                                    3.5.

                                    Szélvédőmosók

                        Szemrevételezéssel és működtetéssel történő ellenőrzés.

                                    3.6.

                                    Páramentesítő berendezés (X)2

                        Szemrevételezéssel és működtetéssel történő ellenőrzés.

                                    4.

                                    VILÁGÍTÁS, FÉNYVISSZAVERŐK ÉS ELEKTROMOS BERENDEZÉSEK

                                    4.1.

                                    Fényszórók

                                    4.1.1.

                                    Állapot és üzemképesség

                        Szemrevételezéssel és működtetéssel történő ellenőrzés.

                        Fényforrás-kategória […,…]

                        X

                        X

                        X

                        X

                                    4.1.2.

                                    Hozzáigazítás

                        Fényszóró-beállító készülék vagy beállítófelület segítségével tompított fényen vagy elektronikus járműinterfész alkalmazásával kell meghatározni az egyes fényszórók vízszintes beállítását.

                        A tompított fényszóró beállítása [százalékban] mind a függőleges dőlés, mind az irány tekintetében

                        X

                        X

                        X

                        Az elektronikus járműinterfész használatára vonatkozó utasítások

                        X

                        X

                        X

                        A vízszintes beállítás elektronikus járműinterfész alkalmazásával történő meghatározása esetén, a beállítás értékeléséhez szükséges, a fényszóró-beállítás működtetésére vonatkozó információk

                        X

                        X

                        X

                                    4.1.3.

                                    Kapcsolók

                        Szemrevételezéssel és működtetéssel, vagy elektronikus jármű-interfész alkalmazásával történő ellenőrzés

                        Az elektronikus járműinterfész használatára vonatkozó utasítások

                        X

                        X

                        X

                                    4.1.4.

                                    A követelményeknek való megfelelés1

                        Szemrevételezéssel és működtetéssel történő ellenőrzés.

                                    4.1.5.

                                    Magasságállító eszközök (ha kötelező)

                        Szemrevételezéssel és működtetéssel, vagy adott esetben az elektronikus jármű-interfész alkalmazásával történő ellenőrzés

                        Működtetési mód (kézi/automatikus)

                        X

                        X

                        X

                        Az elektronikus járműinterfész használatára vonatkozó utasítások

                        X

                        X

                        X

                                    4.1.6.

                                    Fényszórótisztító berendezés (ha kötelező)

                        Szemrevételezéssel történő ellenőrzés és lehetőség szerint működtetés.

                        Kötelező berendezés [I/N]

                        X

                        X

                                    4.2.

                                    Első és hátsó helyzetjelző lámpák, oldalsó szélességjelző lámpák, hátsó méretjelző lámpák és nappali menetlámpák

                                    4.2.1.

                                    Állapot és üzemképesség

                        Szemrevételezéssel és működtetéssel történő ellenőrzés.

                        Nappali menetjelző lámpák megfelelőek [I/N]

                        X

                        X

                        X

                                    4.2.2.

                                    Kapcsolók

                        Szemrevételezéssel és működtetéssel történő ellenőrzés.

                                    4.2.3.

                                    A követelményeknek való megfelelés1

                        Szemrevételezéssel és működtetéssel történő ellenőrzés.

                                    4.3.

                                    Féklámpák

                                    4.3.1.

                                    Állapot és üzemképesség

                        Szemrevételezéssel és működtetéssel történő ellenőrzés.

                                    4.3.2.

                                    Kapcsolók

                        Szemrevételezéssel és működtetéssel, vagy elektronikus járműinterfész alkalmazásával történő ellenőrzés

                        Vészfékjelzés megfelelő, [I/N]

                        X

                        X

                        X

                        Az elektronikus járműinterfész használatára vonatkozó utasítások

                        X

                        X

                        X

                                    4.3.3.

                                    A követelményeknek való megfelelés1

                        Szemrevételezéssel és működtetéssel történő ellenőrzés.

                                    4.4.

                                    Irányjelző és vészvillogó lámpák

                                    4.4.1.

                                    Állapot és üzemképesség

                        Szemrevételezéssel és működtetéssel történő ellenőrzés.

                                    4.4.2.

                                    Kapcsolók

                        Szemrevételezéssel és működtetéssel történő ellenőrzés.

                                    4.4.3.

                                    A követelményeknek való megfelelés1

                        Szemrevételezéssel és működtetéssel történő ellenőrzés.

                                    4.4.4.

                                    Villogás frekvenciája

                        Szemrevételezéssel és működtetéssel történő ellenőrzés.

                                    4.5.

                                    Első és hátsó ködlámpák

                                    4.5.1.

                                    Állapot és üzemképesség

                        Szemrevételezéssel és működtetéssel történő ellenőrzés.

                                    4.5.2.

                                    Beállítás (X)2

                        Működtetéssel és fényszóró-beállító készülék használatával történő ellenőrzés.

                                    4.5.3.

                                    Kapcsolók

                        Szemrevételezéssel és működtetéssel történő ellenőrzés.

                                    4.5.4.

                                    A követelményeknek való megfelelés1

                        Szemrevételezéssel és működtetéssel történő ellenőrzés.

                                    4.6.

                                    Hátrameneti lámpák

                                    4.6.1.

                                    Állapot és üzemképesség

                        Szemrevételezéssel és működtetéssel történő ellenőrzés.

                                    4.6.2.

                                    A követelményeknek való megfelelés1

                        Szemrevételezéssel és működtetéssel történő ellenőrzés.

                                    4.6.3.

                                    Kapcsolók

                        Szemrevételezéssel és működtetéssel történő ellenőrzés.

                                    4.7.

                                    Hátsó rendszámtábla-világítás

                                    4.7.1.

                                    Állapot és üzemképesség

                        Szemrevételezéssel és működtetéssel történő ellenőrzés.

                                    4.7.2.

                                    A követelményeknek való megfelelés1

                        Szemrevételezéssel és működtetéssel történő ellenőrzés.

                                    4.8.

                                    Fényvisszaverő prizmák, láthatósági (fényvisszaverő) jelzések és hátsó fényvisszaverő jelzőtáblák

                                    4.8.1.

                                    Állapot

                        Szemrevételezés.

                                    4.8.2.

                                    A követelményeknek való megfelelés1

                        Szemrevételezés.

                                    4.9.

                                    Világítóberendezések kötelező visszajelzői

                                    4.9.1.

                                    Állapot és üzemképesség

                        Szemrevételezéssel és működtetéssel történő ellenőrzés.

                                    4.9.2.

                                    A követelményeknek való megfelelés1

                        Szemrevételezéssel és működtetéssel történő ellenőrzés.

                                    4.10.

                                    Elektromos csatlakozók a vontatójármű és a pótkocsi vagy nyerges pótkocsi között

                        Szemrevételezés: lehetőség szerint vizsgáljuk meg a csatlakozó elektromos folytonosságát.

                                    4.11.

                                    Elektromos vezetékek

                        Szemrevételezéssel történő ellenőrzés, adott esetben a motortér belsejére is kiterjedően, miközben a jármű akna fölött vagy emelőn van.

                        Huzal/kábel-azonosítás (pl. szín, árnyékolás, keresztmetszet, méret), szigetelés ellenőrzése (nagyfeszültség)

                        X

                        X

                        X

                        Nagyfeszültségű vezetékek elhelyezkedése

                        X

                        X

                        X

                                    4.12.

                                    Nem kötelező lámpák és fényvisszaverő prizmák (X)2

                        Szemrevételezéssel és működtetéssel történő ellenőrzés.

                                    4.13.

                                    Akkumulátor(ok)

                        Szemrevételezés.

                        Az akkumulátor(ok) elhelyezkedésének meghatározása

                        X

                        X

                        X

                        X

                        Az akkumulátorok száma

                        X

                        X

                        X

                        X

                        A nagyfeszültségű akkumulátorokra vonatkozó különleges előírások

                        X

                        X

                        X

                        Az akkumulátorkapcsolóra vonatkozó járműspecifikus (jármű-azonosító szám szerinti) információ [I/N]

                        X

                        X

                        X

                        Az akkumulátorbiztosítékra vonatkozó járműspecifikus (jármű-azonosító szám szerinti) információ [I/N]

                        X

                        X

                        X

                        Az akkumulátorszellőzésre vonatkozó járműspecifikus (jármű-azonosító szám szerinti) információ [I/N]

                        X

                        X

                        X

                        A működési elvre vonatkozó járműspecifikus (jármű-azonosító szám szerinti) információ

                        X

                        X

                        X

                                    5.

                                    TENGELYEK, KEREKEK, GUMIABRONCSOK ÉS FELFÜGGESZTÉS

                                    5.1.

                                    Tengelyek

                                    5.1.1.

                                    Tengelyek

                        Szemrevételezéssel történő ellenőrzés, miközben a jármű akna fölött vagy emelőn van. Futómű-mozgató pad használható, a 3,5 tonna össztömeget meghaladó járműveknél ajánlott.

                        Általános leírás, a tengelyek száma

                        X

                        X

                        X

                        X

                        X

                                    5.1.2.

                                    Féltengelyek

                        Szemrevételezéssel történő ellenőrzés, miközben a jármű akna fölött vagy emelőn van. Futómű-mozgató pad használható, a 3,5 tonna össztömeget meghaladó járműveknél ajánlott. Fejtsünk ki függőleges vagy oldalirányú erőt minden egyes kerékre, és jegyezzük fel a merevtengely és a tengelycsonk közötti elmozdulás mértékét.

                                    5.1.3.

                                    Kerékcsapágyak

                        Szemrevételezéssel történő ellenőrzés, miközben a jármű akna fölött vagy emelőn van. Futómű-mozgató pad használható, a 3,5 tonna össztömeget meghaladó járműveknél ajánlott. Fordítsuk el a kereket, vagy fejtsünk ki oldalirányú erőt minden egyes kerékre, és jegyezzük fel, milyen hosszú a keréknek a tengelycsonkhoz viszonyított elmozdulási útja felfelé.

                                    5.2.

                                    Kerekek és gumiabroncsok

                                    5.2.1.

                                    Kerékagy

                        Szemrevételezés.

                                    5.2.2.

                                    Kerekek

                        Minden kerék mindkét oldalának szemrevételezéssel történő ellenőrzése, miközben a jármű akna fölött vagy emelőn van.

                        A kerék mérete/méretei/ET-szám

                        X

                        X

                        X

                        X

                        X

                                    5.2.3.

                                    Gumiabroncsok

                        A teljes gumiabroncs szemrevételezéssel történő ellenőrzése a kerék forgatásával, amikor az nincs a földön és a jármű akna fölött vagy emelőn van, vagy a jármű előre-hátra görgetésével az akna fölött.

                        Gumiabroncsméret,

                        X

                        X

                        X

                        X

                        X

                        terhelhetőség,

                        X

                        X

                        X

                        X

                        X

                        sebességindex

                        X

                        X

                        X

                        X

                        X

                        Az abroncsnyomás-ellenőrző rendszer [N/I] közvetlen/közvetett

                        X

                        X

                        X

                        X

                        X

                                    5.3.

                                    Felfüggesztés

                                    5.3.1.

                                    Rugók és stabilizátorok

                        Szemrevételezéssel történő ellenőrzés, miközben a jármű akna fölött vagy emelőn van. Futómű-mozgató pad használható, a 3,5 tonna össztömeget meghaladó járműveknél ajánlott.

                                    5.3.2.

                                    Lengéscsillapítók

                        Ellenőrzés szemrevételezéssel, miközben a jármű akna fölött vagy emelőn van, vagy speciális készülékkel (ha rendelkezésre áll).

                                    5.3.2.1.

                                    Csillapítás hatékonyságának vizsgálata (X)2

                        A bal és a jobb oldal közötti eltérés megállapítása speciális készülékkel

                                    5.3.3.

                                    Kardántengelyek, hosszlengőkarok, keresztlengőkarok és felfüggesztőkarok

                        Szemrevételezéssel történő ellenőrzés, miközben a jármű akna fölött vagy emelőn van. Futómű-mozgató pad használható, a 3,5 tonna össztömeget meghaladó járműveknél ajánlott.

                                    5.3.4.

                                    Felfüggesztési pontok

                        Szemrevételezéssel történő ellenőrzés, miközben a jármű akna fölött vagy emelőn van. Futómű-mozgató pad használható, a 3,5 tonna össztömeget meghaladó járműveknél ajánlott.

                                    5.3.5.

                                    Légrugózás

                        Szemrevételezés

                                    6.

                                    ALVÁZ ÉS AZ ALVÁZRA ERŐSÍTETT RÉSZEK

                                    6.1.

                                    Alváz vagy alvázkeret és az arra erősített részek

                                    6.1.1.

                                    Általános állapot

                        Szemrevételezéssel történő ellenőrzés, miközben a jármű akna fölött vagy emelőn van.

                                    6.1.2.

                                    Kipufogócsövek és kipufogódob

                        Szemrevételezéssel történő ellenőrzés, miközben a jármű akna fölött vagy emelőn van.

                                    6.1.3.

                                    Üzemanyagtartály és üzemanyagcsövek (fűtőanyagtartály és vezetékei is)

                        Szemrevételezéssel történő ellenőrzés, miközben a jármű akna fölött vagy emelőn van, cseppfolyós gázzal/sűrített földgázzal/cseppfolyós földgázzal működő rendszerek esetében szivárgásészlelő készülék használata.

                        Általános leírás és elhelyezkedés, beleértve a védelmet

                        X

                        X

                        X

                        X

                                    6.1.4.

                                    Lökhárítók, oldalvédő szerkezetek és hátsó ráfutásgátlók

                        Szemrevételezés.

                        Nem alkalmazandó az oldalsó aláfutásgátlókra és/vagy hátsó ráfutásgátlóra (I/N)

                        X

                        X

                                    6.1.5.

                                    Pótkeréktartó (ha van)

                        Szemrevételezés.

                                    6.1.6.

                                    Mechanikus kapcsoló- és vontatóberendezés

                        Szemrevételezéssel történő ellenőrzés az elhasználódás és a kifogástalan működtetés tekintetében, különös tekintettel az esetleges biztonsági eszközökre és/vagy mérőműszer használatával.

                                    6.1.7.

                                    Erőátviteli berendezés

                        Szemrevételezés.

                                    6.1.8.

                                    Motorfelfüggesztések

                        Szemrevételezéssel történő ellenőrzés, amelyhez nem szükséges feltétlenül a jármű akna fölé vagy emelőre helyezése.

                                    6.1.9.

                                    A motor működési jellemzői (X)2

                        Szemrevételezés és/vagy elektronikus jármű-interfész alkalmazása

                        Motorvezérlő egység érvényes konfigurációja

                        X

                        X

                        X

                        X

                        Az elektronikus járműinterfész használatára vonatkozó utasítások

                        X

                        X

                        X

                        X

                        A kalibrációs azonosító leolvasására vonatkozó utasítások

                        X

                        X

                        X

                        X

                        Az érvényes kalibrációs azonosítókra vonatkozó információk

                        X

                        X

                        X

                        X

                        A szoftver azonosító száma, amely tartalmazza az ellenőrző összegeket vagy hasonló feddhetetlenségi hitelesítő adatokat.

                        X

                        X

                        X

                        X

                                    6.2.

                                    Vezetőfülke és karosszéria

                                    6.2.1.

                                    Állapot

                        Szemrevételezés

                                    6.2.2.

                                    Rögzítés

                        Szemrevételezéssel történő ellenőrzés a jármű akna fölé vagy emelőre helyezésével.

                                    6.2.3.

                                    Ajtók és zárak

                        Szemrevételezés.

                                    6.2.4.

                                    Padlózat

                        Szemrevételezéssel történő ellenőrzés a jármű akna fölé vagy emelőre helyezésével.

                                    6.2.5.

                                    Vezetőülés

                        Szemrevételezés.

                                    6.2.6.

                                    Egyéb ülések

                        Szemrevételezés.

                        Az ülések maximális száma összesen (a vezetőülés kivételével)

                        X

                        X

                        A hátrafelé néző ülések száma

                        X

                        X

                                    6.2.7.

                                    Vezetői kezelőszervek

                        Szemrevételezéssel és működtetéssel történő ellenőrzés.

                                    6.2.8.

                                    A vezetőfülke fellépői

                        Szemrevételezés.

                                    6.2.9.

                                    Egyéb belső és külső szerelvények és berendezések

                        Szemrevételezés.

                                    6.2.10.

                                    Sárvédők (sárhányók), felcsapódó víz elleni védelem

                        Szemrevételezés.

                                    6.2.11.

                                    Állvány

                        Szemrevételezés.

                                    6.2.12.

                                    Fogantyúk és lábtámaszok

                        Szemrevételezés.

                                    7.

                                    EGYÉB BERENDEZÉSEK

                                    7.1.

                                    Biztonsági övek/csatok és utasbiztonsági rendszerek (az L kategória tekintetében: L6/L7)

                                    7.1.1.

                                    A biztonsági övek és csatok biztonságos rögzítése

                        Szemrevételezés.

                        A biztonsági övek rögzítési pontjainak száma és helye

                        X

                        X

                        X

                        X

                                    7.1.2.

                                    A biztonsági övek és csatok állapota

                        Szemrevételezéssel és működtetéssel történő ellenőrzés.

                        A biztonsági öv kategóriája minden egyes ülésnél

                        X

                        X

                        X

                        X

                                    7.1.3.

                                    A biztonsági öv terheléskorlátozója

                        Szemrevételezés és/vagy elektronikus járműinterfész alkalmazása

                        Az elektronikus járműinterfész használatára vonatkozó utasítások

                        X

                        X

                        X

                                    7.1.4.

                                    Biztonságiöv-előfeszítők

                        Szemrevételezés és/vagy elektronikus járműinterfész alkalmazása

                        Az elektronikus járműinterfész használatára vonatkozó utasítások

                        X

                        X

                        X

                                    7.1.5.

                                    Légzsák

                        Szemrevételezés és/vagy elektronikus járműinterfész alkalmazása

                        A légzsákok száma és helye

                        X

                        X

                        X

                        Az elektronikus járműinterfész használatára vonatkozó utasítások

                        X

                        X

                        X

                                    7.1.6.

                                    SRS-rendszerek

                        A hibajelző lámpa szemrevételezése és/vagy elektronikus járműinterfész alkalmazása

                        Az elektronikus járműinterfész használatára vonatkozó utasítások

                        X

                        X

                        X

                                    7.2.

                                    Tűzoltó készülék (X)2

                        Szemrevételezés.

                                    7.3.

                                    Zárak és lopásgátló eszközök

                        Szemrevételezéssel és működtetéssel történő ellenőrzés.

                                    7.4.

                                    Elakadásjelző háromszög (ha kötelező)(X)2

                        Szemrevételezés.

                                    7.5.

                                    Elsősegélycsomag (ha kötelező) (X)2

                        Szemrevételezés.

                                    7.6.

                                    Kerékék (ékek) (ha kötelező) (X)2

                        Szemrevételezés.

                                    7.7.

                                    Hangjelző berendezés

                        Szemrevételezéssel és működtetéssel történő ellenőrzés.

                                    7.8.

                                    Sebességmérő

                        Szemrevételezéssel vagy működtetéssel (közúti ellenőrzés során), illetve elektronikus eszközökkel történő ellenőrzés.

                        Az elektronikus járműinterfész használatára vonatkozó utasítások

                        X

                                    7.9.

                                    Menetíró készülék (ha van/kötelező)

                        Szemrevételezés.

                        Érzékelő elhelyezkedése

                        X

                        Védőzárak elhelyezkedése

                        X

                        X

                                    7.10.

                                    Sebességkorlátozó berendezés (ha be van szerelve/kötelező)

                        Szemrevételezéssel és működtetéssel történő ellenőrzés, ha rendelkezésre áll ilyen berendezés.

                                    7.11.

                                    Kilométer-számláló, ha rendelkezésre áll (X)2

                        Szemrevételezés és/vagy elektronikus járműinterfész alkalmazása

                        Az elektronikus járműinterfész használatára vonatkozó utasítások

                        X

                        X

                        X

                                    7.12.

                                    Elektronikus menetstabilizáló rendszer (ESC), ha be van szerelve/kötelező

                        Szemrevételezés és/vagy elektronikus járműinterfész alkalmazása

                        Az elektronikus járműinterfész használatára vonatkozó utasítások

                        X

                        X

                                    8.

                                    KÖRNYEZETTERHELÉS

                                    8.1.

                                    Zaj

                                    8.1.1.

                                    Zajcsökkentő rendszer

                        Szubjektív értékelés (hacsak az ellenőrzést végző személy úgy nem gondolja, hogy a zajszint elérheti a határértéket: ebben az esetben az álló járművön zajszintmérővel zajszintvizsgálat végezhető).

                        Az álló jármű zajszintje [dB (A) 1/min-nél].

                        X

                        X

                        X

                        X

                                    8.2.

                                    Kipufogógáz-kibocsátás

                                    8.2.1.

                                    Pozitív gyújtású motorok kibocsátása

                                    8.2.1.1.

                                    Kipufogógáz-kibocsátást szabályozó berendezések

                        Szemrevételezés

                        A kibocsátáscsökkentési rendszer általános leírása
                        Részecskeszürő telepítve: [I/N]

                        X

                        X

                                    8.2.1.2.

                                    Gáz-halmazállapotú kibocsátás

                                    —

                                    Legfeljebb Euro 5 és Euro V (1) kibocsátási osztályú járművek esetében:
                                    A mérés a követelményeknek1 megfelelő kipufogógáz-elemző készülék segítségével vagy a fedélzeti diagnosztikai rendszer (OBD) leolvasásával történik. A kipufogógáz-kibocsátás ellenőrzés alapértelmezett módszere a kipufogócsövön keresztüli vizsgálat. Az egyenértékűség értékelése alapján és a vonatkozó típus-jóváhagyási jogszabályok figyelembevételével a tagállamok engedélyezhetik az OBD-rendszernek a gyártó ajánlásaival és egyéb előírásokkal összhangban történő használatát.

                                    —

                                    Euro 6 és Euro VI (2) kibocsátási osztályú járművek esetében
                                    A mérés a követelményeknek1 megfelelő kipufogógáz-elemző készülék segítségével vagy az OBD-rendszer értékeinek leolvasásával történik, a gyártó ajánlásaival, illetve egyéb követelményekkel1 összhangban.

                              A mérések a kétütemű motorokra nem vonatkoznak.

                        A gáz-halmazállapotú kibocsátások szintje, ha a gyártó megadja

                        X

                        X

                        X

                        Járműspecifikus (jármű-azonosító szám szerinti) vagy motorkód szerinti információk

                        X

                        X

                        X

                        A kipufogó cső vizsgálatához:

                        A motor előkondicionálására vonatkozó követelmények, mint például a min. olajhőmérséklet/vízhőmérséklet [°C] és a II. típusú vizsgálati üzemmódra vonatkozó eljárások

                        X

                        X

                        X

                        A II. típusú kibocsátási vizsgálat eredményei

                        X

                        X

                        X

                        Motor alapjáraton CO [%]

                        X

                        X

                        X

                        Emelt üresjárati fordulatszámon CO [%]

                        X

                        X

                        X

                        Lambda []

                        X

                        X

                        X

                        A fedélzeti diagnosztikai rendszer (OBD) használatával:

                        Csatlakozó és kommunikációs protokoll (Szabványos, tápfeszültség, hely)

                        X

                        X

                        A diagnosztikai hibakódok listája (jelenleg csak a HDV A, B1 és B2 osztály)

                        X

                        X

                                    8.2.2.

                                    Kompressziós gyújtású motorok kibocsátása

                                    8.2.2.1.

                                    Kipufogógáz-kibocsátást szabályozó berendezések

                        Szemrevételezés

                        A kibocsátáscsökkentési rendszer általános leírása Mint például
                        deNOx rendszer [I/N]
                        Részecskeszürő telepítve: [I/N]

                        X

                        X

                        A kipufogógáz-visszavezetés elhelyezkedése

                        X

                        X

                        (Járműspecifikus (jármű-azonosító szám szerinti/) motortípus szerinti információk

                        X

                        X

                        8.2.2.2.   Fényelnyelés
                        Az 1980. január 1. előtt nyilvántartásba vett vagy forgalomba helyezett járművek mentesülnek e követelmény alól.

                                    —

                                    Legfeljebb Euro 5 és Euro V (3) kibocsátási osztályú járművek esetében:
                                    A kipufogógáz fényelnyelésének mérése (terhelés nélkül, az alapjárattól a leszabályozott fordulatszámig tartó) szabadgyorsítás mellett, miközben a sebességváltó üres állásban van, a tengelykapcsoló pedig ki van nyomva, vagy az OBD-rendszer leolvasásával. A kipufogógáz-kibocsátás ellenőrzés alapértelmezett módszere a kipufogócsövön keresztüli vizsgálat. Az egyenértékűség értékelése alapján a tagállamok engedélyezhetik az OBD-rendszernek a gyártó ajánlásaival és egyéb előírásokkal összhangban történő használatát.

                                    —

                                    Euro 6 és Euro VI (4) kibocsátási osztályú járművek esetében:
                                    A kipufogógáz fényelnyelésének mérése (terhelés nélkül, az alapjárattól a leszabályozott fordulatszámig tartó) szabadgyorsítás mellett, miközben a sebességváltó üres állásban van, a tengelykapcsoló pedig ki van nyomva, vagy az OBD-rendszer leolvasásával történik, a gyártó ajánlásaival, illetve egyéb követelményekkel összhangban1.

                              A jármű előkészítése

                                    1.

                                    A járművek előkészítés nélkül is vizsgálhatók, bár biztonsági okokból ellenőrizni kell, hogy a motor meleg-e, és megfelelő műszaki állapotban van-e.

                                    2.

                                    Előkészítési követelmények:

                                                i.

                                                A motor eléri az üzemi hőmérsékletet, például az olajszintmérő pálca csövébe helyezett szondával mérve az olaj legalább 80 °C, illetőleg normál üzemi hőmérsékletű (amennyiben ez az alacsonyabb érték), illetve az infravörös sugárzás szintjével mérve a motorblokk hőmérséklete legalább ezzel egyenértékű. Amennyiben a jármű konfigurációja miatt a mérés nem kivitelezhető, akkor a motor normál üzemi hőmérséklete más eszközökkel, például a motorhűtő ventilátor működése alapján is megállapítható.

                                                ii.

                                                A kipufogórendszert legalább három szabadgyorsítási ciklussal, illetve ezzel egyenértékű módszerrel ki kell tisztítani.

                              Vizsgálati eljárás:

                                    1.

                                    A motornak és adott esetben a beszerelt turbófeltöltőknek az egyes szabadgyorsítási ciklusok megkezdése előtt üresjáratban kell lenniük. A nagy teljesítményű dízelmotorok esetében a gázpedál kiengedését követően legalább 10 másodpercet kell várni.

                                    2.

                                    Az egyes szabadgyorsítási ciklusok elindításakor a gázpedált folyamatosan és gyorsan (egy másodperc alatt), de nem túl hevesen teljesen be kell nyomni úgy, hogy a befecskendezőszivattyú a lehető legnagyobb mértékű üzemanyag-ellátást biztosítsa.

                                    3.

                                    Az egyes szabadgyorsítási ciklusok alatt a gázpedál felengedése előtt a motornak el kell érnie a leszabályozási fordulatszámot, az automata sebességváltóval ellátott járművek esetében pedig a gyártó által meghatározott fordulatszámot, illetve ha ez az adat nem áll rendelkezésre, a leszabályozási fordulatszám kétharmadát. Ez például a motorfordulatszám figyelemmel kísérésével vagy a gázpedál benyomása és felengedése között kellő időt – M2, M3, N2 és N3 kategóriájú járművek esetében lehetőleg legalább két másodpercet – hagyva biztosítható.

                                    4.

                                    A járművek csak akkor nem felelnek meg a vizsgálaton, ha legalább az utolsó három szabadgyorsítási ciklus mérési eredményének számtani közepe meghaladja a határértéket. A számítások során a mérések számtani közepétől vagy a mérési eredmények szórását figyelembe vevő más statisztikai jellemzőtől jelentős mértékben eltérő mérési eredmények elhagyhatók. A tagállamok korlátozhatják a vizsgálati ciklusok számát.

                                    5.

                                    A szükségtelen vizsgálatok elkerülése érdekében a tagállamok alkalmatlannak minősíthetik azokat a járműveket, amelyek esetében háromnál kevesebb szabadgyorsítási ciklus, illetőleg a tisztítási ciklusok után a határértékeknél lényegesen magasabb értékeket mértek. Szintén a szükségtelen vizsgálatok elkerülése érdekében a tagállamok megfelelőnek minősíthetik azokat a járműveket, amelyek mért értékei háromnál kevesebb szabad gyorsítási ciklus, illetőleg a tisztítási ciklusok után jelentős mértékben a határértékek alatt maradnak.

                        A jármű (jármű-azonosító szám) motortípusa szerinti információk

                        X

                        X

                        X

                        A kipufogó cső vizsgálatához:

                        A motor előkondicionálására vonatkozó követelmények, mint például a min. olajhőmérséklet/vízhőmérséklet [°C] és a II. típusú vizsgálati üzemmódra vonatkozó eljárások

                        X

                        X

                        X

                        A jármű gyártói adattábláján feltüntetett „k” érték (II. típusú kibocsátásvizsgálat eredménye)

                        X

                        X

                        X

                        Leszabályozási fordulatszám a II. típusú vizsgálat során

                        Motorfordulatszám-szabályzó terhelés nélküli gyorsuláshoz [I/N]

                        X

                        X

                        X

                        Leírás a motorfordulatszám-szabályzó kiiktatásáról szabadgyorsulás-méréskor;

                        X

                        X

                        X

                        A fedélzeti diagnosztikai rendszer (OBD) használatával:

                        A fedélzeti diagnosztika által megengedett diagnosztikai hibakódok (LDV esetében a 3000. NOx-csoportra vonatkozó kódok)

                        X

                        X

                        X

                        Csatlakozó és kommunikációs protokoll (Szabványos, tápfeszültség, hely)

                        X

                        X

                        X

                        A diagnosztikai hibakódok listája (jelenleg csak a HDV A, B1 és B2 osztály)

                        X

                        X

                        X

                                    8.3.

                                    Elektromágneses interferencia kiszűrése

                        Rádióinterferencia (X)2

                                    8.4.

                                    A környezettel összefüggő egyéb ellenőrzések

                                    8.4.1.

                                    Folyadékszivárgások

                                    9.

                                    M2 ÉS M3 KATEGÓRIÁJÚ SZEMÉLYSZÁLLÍTÓ JÁRMŰVEK KIEGÉSZÍTŐ VIZSGÁLATA

                                    9.1.

                                    Ajtók

                                    9.1.1.

                                    Beszálláshoz, illetve kiszálláshoz használt ajtók

                        Szemrevételezéssel és működtetéssel történő ellenőrzés.

                                    9.1.2.

                                    Vészkijáratok

                        Szemrevételezéssel és működtetéssel történő ellenőrzés (megfelelő esetben).

                                    9.2.

                                    Pára- és fagymentesítő berendezés (X)2

                        Szemrevételezéssel és működtetéssel történő ellenőrzés.

                                    9.3.

                                    Szellőző- és fűtőrendszer (X)2

                        Szemrevételezéssel és működtetéssel történő ellenőrzés.

                                    9.4.

                                    Ülések

                                    9.4.1.

                                    Utasülések (a kísérőszemélyzet ülései is)

                        Szemrevételezés

                                    9.4.2.

                                    Vezetőülés (kiegészítő követelmények)

                        Szemrevételezés

                                    9.5.

                                    Belső világítás és irányvilágítás (X)2

                        Szemrevételezéssel és működtetéssel történő ellenőrzés.

                                    9.6.

                                    Folyosók, állóhelyek

                        Szemrevételezés

                                    9.7.

                                    Lépcsők

                        Szemrevételezéssel és működtetéssel történő ellenőrzés (megfelelő esetben).

                                    9.8.

                                    Utaskommunikációs rendszer (X)2

                        Szemrevételezéssel és működtetéssel történő ellenőrzés.

                                    9.9.

                                    Feliratok (X)2

                        Szemrevételezés.

                                    9.10.

                                    Gyermekek szállításával kapcsolatos követelmények. (X)2

                                    9.10.1.

                                    Ajtók

                        Szemrevételezés

                                    9.10.2.

                                    Jeladó és speciális berendezések

                        Szemrevételezés

                                    9.11.

                                    A fogyatékossággal élő személyek szállításával kapcsolatos követelmények (X)2

                                    9.11.1.

                                    Ajtók, rámpák, emelők

                        Szemrevételezéssel és működtetéssel történő ellenőrzés

                                    9.11.2.

                                    Kerekes szék utasbiztonsági rendszer

                        Szemrevételezéssel és működtetéssel történő ellenőrzés (megfelelő esetben)

                                    9.11.3.

                                    Jeladó és speciális berendezések

                        Szemrevételezés

                                    9.12.

                                    Egyéb speciális berendezések (X)2

                                    9.12.1.

                                    Ételkészítési berendezések

                        Szemrevételezés

                                    9.12.2.

                                    Egészségügyi berendezés

                        Szemrevételezés

                                    9.12.3.

                                    Egyéb berendezések (pl. audio-vizuális rendszerek)

                        Szemrevételezés

                  MEGJEGYZÉSEK:

                           1

                        A „követelményeket” a nyilvántartásba vétel szerinti országban a jóváhagyáskor, az első nyilvántartásba vételkor vagy az első forgalomba helyezéskor megszabott típus-jóváhagyások, illetve az utólagos módosítási kötelezettségek vagy a nemzeti jogszabályok határozzák meg. Ezek a hiányosságok csak akkor érvényesek, ha a követelményeknek való megfelelést ellenőrizték.

                           2

                        (X) a jármű állapotát és közlekedésre való alkalmasságát érintő tétel, amely azonban a műszaki vizsgálat szempontjából nem bír alapvető fontossággal.

               (1)  Típusjóváhagyás a 70/220/EGK irányelv, a 715/2007/EK rendelet I. mellékletének 1. táblázata (Euro 5), a 88/77/EGK irányelv és a 2005/55/EK irányelv szerint.

               (2)  Típusjóváhagyás a 715/2007/EK rendelet I. mellékletének 2. táblázata (Euro 6) és az 595/2009/EK rendelet (Euro VI) szerint.

               (3)  Típusjóváhagyás a 70/220/EGK irányelv, a 715/2007/EK rendelet I. mellékletének 1. táblázata (Euro 5), a 88/77/EGK irányelv, valamint a 2005/55/EK irányelv szerint.

               (4)  Típusjóváhagyás a 715/2007/EK rendelet I. mellékletének 2. táblázata (Euro 6) és az 595/2009/EK rendelet (Euro VI) szerint.


title: A Bizottság (EU) 2019/620 végrehajtási rendelete (2019. április 17.) az elkészített vagy konzervált makrélafilék és az elkészített vagy konzervált tonmakréla- vagy páncélosmakrahal-filék tekintetében az (EU) 2015/2446 felhatalmazáson alapuló rendeletben a preferenciális származásra vonatkozóan meghatározott szabályok alól a Zöld-foki-szigetek számára biztosítandó ideiglenes eltérésről

text:
                  23.4.2019

                  HU

                  Az Európai Unió Hivatalos Lapja

                  L 108/1

         A BIZOTTSÁG (EU) 2019/620 VÉGREHAJTÁSI RENDELETE
         (2019. április 17.)
         az elkészített vagy konzervált makrélafilék és az elkészített vagy konzervált tonmakréla- vagy páncélosmakrahal-filék tekintetében az (EU) 2015/2446 felhatalmazáson alapuló rendeletben a preferenciális származásra vonatkozóan meghatározott szabályok alól a Zöld-foki-szigetek számára biztosítandó ideiglenes eltérésről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 64. cikke (6) bekezdésére és 66. cikke b) pontjára,
         mivel:

                     (1)

                     A Zöld-foki-szigetek olyan kedvezményezett ország, amelyre vonatkozóan a 978/2012/EU európai parlamenti és tanácsi rendeletben (2) GSP-ként hivatkozott általános tarifális preferenciák rendszere van érvényben. A 439/2011/EU bizottsági végrehajtási rendelet (3) eltérést biztosított a Zöld-foki-szigeteknek a 2454/93/EGK bizottsági rendelettől (4) a származó termék GSP-ben használt fogalmának meghatározása tekintetében. Az említett eltérés évi 2 500 tonna elkészített vagy konzervált makrélafilére és évi 875 tonna elkészített vagy konzervált tonmakréla- vagy páncélosmakrahal-filére vonatkozott. Az eltérés értelmében és a fenti mennyiségi határokon belül e termékeket a Zöld-foki-szigetekről származónak tekintik akkor is, ha ugyan a Zöld-foki-szigeteken, de nem származó halból termelték őket. Miután három alkalommal meghosszabbították, az eltérés 2018. december 31-én érvényét vesztette (5).

                     (2)

                     2018. október 22-én kelt levelében a Zöld-foki-szigetek az említett eltérésnek az Unió és Nyugat-Afrika közötti, 2014. június 30-án parafált új gazdasági partnerségi megállapodás (GPM) hatálybalépéséig történő meghosszabbítását kérelmezte. A GPM-ben foglalt kumulációs szabályok alapján a Zöld-foki-szigetek halfeldolgozó ágazata más nyugat-afrikai államokból származó hal feldolgozása révén teljesíteni tudná a preferenciális származásra vonatkozó szabályokat.

                     (3)

                     A Zöld-foki-szigetek számára 2008-tól engedélyezett eltérésekben megállapított teljes éves mennyiségek jelentős mértékben hozzájárultak a zöld-foki-szigeteki halfeldolgozó ágazat helyzetének javulásához. A szóban forgó mennyiségek bizonyos mértékig a zöld-foki-szigeteki kis halászhajók revitalizációját is segítették, ami rendkívül fontos az ország számára.

                     (4)

                     A kérelemben felhozott érvekből kitűnik, hogy az eltérés megszűnése hátrányosan befolyásolná a zöld-foki-szigeteki halfeldolgozó ágazat Európai Unióba irányuló, a GSP keretében megvalósuló exportjának folytatását, és ez megakadályozhatja a zöld-foki-szigeteki kis nyílt tengeri halászhajó-flotta további fejlődését.

                     (5)

                     Ehhez járul, hogy a Zöld-foki-szigetek részéről a helyi halászflotta revitalizációja érdekében tett erőfeszítések nyomán elért eredmények konszolidációjához hosszabb időre van szükség. Az eltérés elegendő időt biztosítana arra, hogy a Zöld-foki-szigetek felkészüljön a preferenciális származás megállapítására vonatkozó szabályoknak való megfelelésre.

                     (6)

                     A származó termékek fogalommeghatározásának tekintetében engedélyezett eltérés ideiglenes jellegére való tekintettel az eltérést kétéves időszakra vagy az Unió és Nyugat-Afrika közötti GPM hatálybalépéséig kell megadni, évi 2 500 tonna elkészített vagy konzervált makrélafilé, valamint 875 tonna elkészített vagy konzervált tonmakréla- vagy páncélosmakrahal-filé tekintetében. Ugyanakkor amennyiben a Nyugat-Afrikával kötött GPM 2020. december 31-e előtt életbe lépne, az eltérés a GPM hatálybalépését megelőző napon érvényét veszti.

                     (7)

                     Az e rendelet mellékletében meghatározott mennyiségeket az (EU) 2015/2447 bizottsági végrehajtási rendeletnek (6) a vámkontingensek kezelését szabályozó 49–54. cikke szerint kell kezelni.

                     (8)

                     Az eltérés megadásának feltétele, hogy a Zöld-foki-szigetek vámhatóságai megtegyék az eltérés hatálya alá tartozó termékek kivitelének mennyiségi ellenőrzéséhez szükséges lépéseket, valamint nyilatkozatot küldjenek a Bizottságnak azokról a mennyiségekről, amelyekre e rendelet alapján Form A származási bizonyítványokat állítottak ki, továbbá megküldjék ezeknek a bizonyítványoknak a sorszámát. Amennyiben az (EU) 2015/2447 bizottsági végrehajtási rendelet 79. cikke szerinti regisztrált exportőri (REX) rendszer a 2019. év során alkalmazásra kerül a Zöld-foki-szigeteken, ugyanezt a szabályt kell alkalmazni a regisztrált exportőrök által kiállított származásmegjelölő nyilatkozatokra is.

                     (9)

                     Az e rendeletben előírt intézkedéseket a Zöld-foki-szigetek helyzetére tekintettel a rendelet kihirdetését követő napon hatályba kell léptetni, hogy az ország minden további késedelem nélkül alkalmazni tudja az eltérést.

                     (10)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            Az (EU) 2015/2446 bizottsági felhatalmazáson alapuló rendelet (7) 41. cikke b) pontjától és 45. cikkétől eltérve a Zöld-foki-szigeteken nem származó halból termelt, a 1604 15 11, az ex 1604 19 97 és az ex 1604 20 90-es KN-kód alá tartozó elkészített vagy konzervált makrélafilé, valamint elkészített vagy konzervált tonmakréla- vagy páncélosmakrahal-filé a Zöld-foki-szigetekről származónak tekintendő e rendelet 2., 3. és 4. cikke szerint.

            2. cikk

               (1)   Az eltérés a Zöld-foki-szigetekről kivitt és az Unión belüli szabad forgalomba bocsátás céljából bejelentett termékekre vonatkozik 2019. január 1-jétől

                           a)

                           2020. december 31-ig; vagy

                           b)

                           amennyiben az Unió és Nyugat-Afrika közötti, 2014. június 30-án parafált új gazdasági partnerségi megállapodás (GPM) 2020. december 31-ig hatályba lép, akkor a GPM hatálybalépését megelőző napig.

               (2)   Az eltérés a mellékletben meghatározott éves termékmennyiségek erejéig alkalmazandó.

               (3)   Az eltérés az (EU) 2015/2446 felhatalmazáson alapuló rendelet 43. cikkében előírt feltételek betartása mellett alkalmazható.

            3. cikk
            Az e rendelet mellékletében meghatározott mennyiségeket az (EU) 2015/2447 bizottsági végrehajtási rendeletnek a vámkontingensek kezelését szabályozó 49–54. cikke szerint kell kezelni.

            4. cikk
            Az eltérés a következő feltételek teljesülése esetén kerül engedélyezésre:

                        1.

                        A Zöld-foki-szigetek vámhatóságai megteszik a szükséges lépéseket az 1. cikkben említett termékek kivitele során azok mennyiségi ellenőrzésére.

                        2.

                        Az illetékes zöld-foki-szigeteki hatóságok által az e rendelet értelmében kibocsátott Form A származási bizonyítvány 4. rovatában fel kell tüntetni a következő bejegyzést: „Eltérés – (EU) xxx/2019 bizottsági végrehajtási rendelet”. A regisztrált exportőri (REX) rendszernek a Zöld-foki-szigetekre való, 2019. évi alkalmazása esetén ezt a bejegyzést fel kell tüntetni a regisztrált exportőrök által kiállított származásmegjelölő nyilatkozatokon.

                        3.

                        A Zöld-foki-szigetek illetékes hatóságai minden negyedévben nyilatkozatot küldenek a Bizottságnak azokról az árumennyiségekről, amelyekre e rendelet alapján származási bizonyítványokat és/vagy származásmegjelölő nyilatkozatokat állítottak ki, valamint megküldik ezeknek a dokumentumoknak a sorszámát.

            5. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2019. január 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 17-én.

                  a Bizottság részéről

                  az elnök

               Jean-Claude JUNCKER

            (1)  HL L 269., 2013.10.10., 1. o.

            (2)  Az Európai Parlament és a Tanács 978/2012/EU rendelete (2012. október 25.) az általános tarifális preferenciák rendszerének alkalmazásáról és a 732/2008/EK tanácsi rendelet hatályon kívül helyezéséről (HL L 303., 2012.10.31., 1. o.).

            (3)  A Bizottság 439/2011/EU végrehajtási rendelete (2011. május 6.) a Zöld-foki-szigeteknek az Európai Unióba irányuló egyes halászati termékek exportjával kapcsolatos különleges helyzetére figyelemmel a „származó termék” általános preferenciarendszer alkalmazásában használt fogalmának meghatározása tekintetében a 2454/93/EGK rendelettől való eltérésről (HL L 119., 2011.5.7., 1. o.).

            (4)  A Bizottság 2454/93/EGK rendelete (1993. július 2.) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).

            (5)  A Bizottság (EU) 2017/968 végrehajtási rendelete (2017. június 8.) (HL L 146., 2017.6.9., 13. o.).

            (6)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

            (7)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).

            MELLÉKLET

                        Rendelésszám

                        KN-kód

                        Árumegnevezés

                        Időszakok

                        Éves mennyiség (nettó tömeg tonnában)

                        09.1647

                        1604 15 11
                        ex 1604 19 97

                        Makréla (Scomber scombrus, Scomber japonicus, Scomber colias) elkészített vagy konzervált filéje

                        2019.1.1-jétől a 2. cikk (1) bekezdése szerint meghatározott időpontig

                        2 500  tonna

                        09.1648

                        ex 1604 19 97
                        1604 20 90

                        Tonmakréla vagy páncélosmakrahal (Auxis thazard, Auxis rochei) elkészített vagy konzervált filéje

                        2019.1.1-jétől a 2. cikk (1) bekezdése szerint meghatározott időpontig

                        875 tonna


title: A Bizottság (EU) 2019/781 végrehajtási rendelete (2019. május 15.) a Komagataella phaffii (CECT 13094) által termelt 3-fitázt tartalmazó készítmény brojlercsirkék, tojójércék, tojótyúkok és kevésbé jelentős hízó-, tenyész- és tojóbaromfifajok takarmány-adalékanyagaként történő engedélyezéséről (az engedély jogosultja: Fertinagro Nutrientes S.L.) (EGT-vonatkozású szöveg.)

text:
                  16.5.2019

                  HU

                  Az Európai Unió Hivatalos Lapja

                  L 127/1

         A BIZOTTSÁG (EU) 2019/781 VÉGREHAJTÁSI RENDELETE
         (2019. május 15.)
         a Komagataella phaffii (CECT 13094) által termelt 3-fitázt tartalmazó készítmény brojlercsirkék, tojójércék, tojótyúkok és kevésbé jelentős hízó-, tenyész- és tojóbaromfifajok takarmány-adalékanyagaként történő engedélyezéséről (az engedély jogosultja: Fertinagro Nutrientes S.L.)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően a Bizottsághoz kérelmet nyújtottak be a Komagataella phaffii (CECT 13094) által termelt 3-fitázt tartalmazó készítmény engedélyezésére vonatkozóan. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem az „állattenyésztésben alkalmazott adalékanyagok” adalékanyag-kategóriába sorolandó, a Komagataella phaffii (CECT 13094) által termelt 3-fitázt tartalmazó készítmény brojlercsirkék, tojójércék, tojótyúkok és kevésbé jelentős hízó-, tenyész- és tojóbaromfifajok takarmány-adalékanyagaként történő felhasználásának engedélyezésére vonatkozik.

                     (4)

                     Az (EU) 2017/895 bizottsági végrehajtási rendelet (2) már engedélyezte a 3-fitázt tartalmazó folyékony készítmény brojlercsirkék és tojótyúkok takarmány-adalékanyagaként történő felhasználását.

                     (5)

                     Az Európai Élelmiszerbiztonsági Hatóság (a továbbiakban: a Hatóság) 2018. november 27-i véleményében (3) megállapította, hogy a korábban Komagataella pastoris-ként azonosított Komagataella phaffii (CECT 13094) által termelt 3-fitáz a javasolt felhasználási feltételek mellett nincs káros hatással sem az állatok egészségére, sem a fogyasztók biztonságára, sem pedig a környezetre. A Hatóság azt is megállapította, hogy az adalékanyag bőr- és légzőszervi szenzibilizáló potenciállal rendelkezik. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság továbbá azt a következtetést vonta le, hogy mivel a szilárd és a folyékony halmazállapotú készítmények egyenértékűek a hatékonyság tekintetében, a szilárd halmazállapotú adalékanyag hatékony lehet a célfajok szempontjából. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (6)

                     A 3-fitáz értékelése azt mutatja, hogy a Komagataella phaffii (CECT 13094) által termelt 3-fitáz tekintetében az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „emészthetőséget fokozó anyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 15-én.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság (EU) 2017/895 végrehajtási rendelete (2017. május 24.) a Komagataella pastoris (CECT 13094) által termelt 3-fitázt tartalmazó készítmény brojlercsirkék és tojótyúkok takarmány-adalékanyagaként való engedélyezéséről (az engedély jogosultja: Fertinagro Nutrientes S.L.) (HL L 138., 2017.5.25., 120. o.).

            (3)  EFSA Journal 2019;17(1):5543.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        Aktivitási egység/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: emészthetőséget fokozó anyagok.

                        4a25

                        Fertinagro Nutrientes S.L.

                        3-fitáz
                        EC 3.2.1.8

                           Az adalékanyag összetétele

                        A Komagataella phaffii (CECT 13094) által termelt
                        3-fitázt tartalmazó készítmény, amelynek minimális aktivitása: 10 000  FTU (1) /g
                        Szilárd formában

                           A hatóanyag jellemzése

                           Komagataella phaffii (CECT 13094) által termelt 3-fitáz (EC 3.2.1.8)

                           Analitikai módszer
                            (2)

                        A 3-fitáz takarmány-adalékanyagban és előkeverékekben való aktivitásának számszerű meghatározására:

                                    —

                                    a fitáz fitáttal adott enzimes reakciójára épülő kolorimetriás módszer.

                              A 3-fitáz takarmányban való aktivitásának számszerű meghatározására:

                                    —

                                    az EN ISO 30024 szabványnak megfelelő, a fitáz fitáttal adott enzimes reakciójára épülő kolorimetriás módszer.

                        Brojlercsirkék vagy tojójércék
                        Kevésbé jelentős hízó-, tojó- és tenyészbaromfifajok

                        —

                        500 FTU

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal és intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között bőrvédő eszközökkel és védőmaszkkal kell használni.

                        2029. június 5.

                        Tojótyúkok

                        1 000  FTU

               (1)  1 FTU az az enzimmennyiség, amely 5,5 pH mellett, 37 °C-on percenként 1 mikromol szervetlen foszfátot szabadít fel a nátrium-fitát szubsztrátumból.

               (2)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.